stanford-oval/wikipedia huggingface dataset:
Freak Nasty

Freak Nasty on hip-hop -musiikkia levyttävä artisti. Hän on parhaiten tunnettu vuoden 1997 menestyksekkäästä sinkustaan "Da' Dip" (when I dip, you dip, we dip).
New Orleansissa syntynyt Freak Nasty aloitti uransa DJ:nä ja tuottajana. Hän oli toinen bändissä PMW. Hänen ensimmäinen albuminsa Freak Nasty ei menestynyt kovin hyvin, myyden vain noin 300,000 kappaletta. Hänen seuraava julkaisunsa "Controversee... That's Life... And That's the Way It Is", oli paljon suurempi hitti ja myi yli 5 miljoonaa kappaletta, suurimmaksi osaksi hänen "smash hit" sinkun "Da' Dip":in johdosta.
Diskografia > Albumit

Freak Nasty (1994)
Controversee... That's Life... And That's the Way It Is (1996)
Which Way Is Up? (2000)
Freak Nasty World (2002)
Freaknotic/Crunk City (2005)
Diskografia > Singlet

Da' Dip (1997)
Do What U Feel (1998)
Finnish Defence League

| Finnish Defence League |
| --- | --- |

Perustettu:  2013
Toimiala:  Aatteellinen yhdistys
:  Jukka Ketonen
Infobox OKNimi-testi OK: 
Finnish Defence League ry (FDL) on vuonna 2011 Facebookissa perustettu ja 2013 yhdistykseksi rekisteröity liike, joka oman ilmoituksensa mukaan toimii radikaalin islamin ja islamismin leviämistä vastaan Suomessa. Järjestöä pidetään äärioikeistolaisena.
Yhdistyksen toiminta on lakannut.
Historia

Finnish Defence League sai alkunsa vuonna 2011 Englannissa toimivan English Defence Leaguen toiminnan innoittamana. Yhdistys pyrkii epäkohtien esilletuomiseen tiedotusvälineiden kautta sekä osallistumalla erilaisiin tapahtumiin. FDL hyväksyttiin yhdistysrekisteriin 2013.
Toimintaperiaatteet ja tavoitteet

Finnish Defence League on julkilausunut periaatteikseen muun muassa naisten ja seksuaalivähemmistöjen puolustamisen sekä oikeuden vastustaa radikaalia islamia, ihmisoikeuksien puolustamisen ja edistämisen, demokratian ja oikeusvaltion kunnioittamisen ja näiden edistämisen šaria-lakia vastaan, ääri-islamiin liittyvän tiedottamisen sekä kansainvälisen yhteistyön. Järjestö kertoo vastustavansa ”alkuperäiskulttuurin” tietoista heikentämistä mutta ei kulttuurin ”luonnollisia muutoksia”.
Jäseniltään FDL vaatii järjestön periaatteiden hyväksymistä ja lisäksi ohjeiden noudattamista, kun jäsen kantaa järjestön tunnuksia. FDL:n mukaan jäseniksi ei haluta rasisteja, seksuaalivähemmistöjä syrjiviä tai väkivaltaisia henkilöitä.
Mediassa

Muun muassa Turun Sanomat on pitänyt järjestöä äärioikeistolaisena. FDL:n rekisteröityminen yhdistykseksi tulkittiin Ilta-Sanomissa islam-kriitikoiden ja äärioikeiston haluna rekisteröityä. Uutisessa todettiin, että PRH:n edustajan mukaan yhdistyksen määritelmä täyttää aatteellisen yhdistyksen kriteerit, eikä hakemuksessa ole viitteitä Pariisin rauhansopimuksen kieltämästä fasisminluonteisesta poliittisesta, sotilaallisesta tai sotilaallisluontoisesta järjestöstä.
FDL:sta on kertonut esimerkiksi Yle. Ylen artikkelissa vuonna 2012 haastatellun Dan Koivulaakson mukaan jäsenet eivät olleet Suomessa syyllistyneet väkivallantekoihin, toisin kuin innoittajansa English Defense League. Osa sen kannattajista käyttää natsitervehdyksiä, mutta se on pyrkinyt tekemään eroa kansallissosialismiin esimerkiksi kannattamalla näkyvästi Israelin lippua. Yhdistyksen silloinen puheenjohtaja Mimosa Koiranen (DeDanann) on puhunut yhdistyksen toiminnasta Yle Silminnäkijässä. Haastattelussa hän korosti muun muassa liikkeen kansainvälisiä yhteyksiä muihin samanmielisiin liikkeihin sekä sitä, että yhdistys on poliittisesti sitoutumaton kansalaisaktivistiliike. Hänen mukaansa FDL tukee Israelia, koska se on "demokratian majakka". Koiranen kiisti liikkeen rasistisuuden ja äärioikeistolaisuuden.[lähde? ]
Finnish Defence League oli kutsuttuna vieraaksi A2-keskusteluohjelman Turvattomuus-ilta -erikoisessa vuonna 2016. FDL:n puheenjohtaja oli yksi illan keskustelijoista. Suomeen saapuneita turvapaikanhakijoita käsitellyt jakso esitettiin TV2-kanavalla.
Fadeout

| Fadeout> Tiedot |
| --- | --- |
Toiminnassa:  2001–
Tyylilaji:  kokeellinen rock, pop
Kotipaikka:   Seinäjoki, Suomi
Laulukieli:  englanti
Jäsenet:  Marko Pajula, laulu   Ilkka Kivimäki, kitara   Topi Wiio, kitara   Jukka Uusitalo, bassokitara   Jussi Lahtinen, rummut   Teemu Salo, kosketinsoitin  
Levy-yhtiö:  Secret Entertainment, 2012–  
Aiheesta muualla
Kotisivut
Infobox OKNimi-testi OK: 
Fadeout on seinäjokelainen kokeellisen rockin yhtye, joka perustettiin vuonna 2001.
Laulaja Marko Pajulan yhtyeen kokoonpano vaihtui täysin vuonna 2006, ja yhtye alkoi soittaa rockmusiikkia entisen metallisemman soundin sijasta.
Jäsenet

Marko Pajula – laulu
Ilkka Kivimäki – kitara
Topi Wiio – kitara
Jukka Uusitalo – bassokitara
Jussi Lahtinen – rummut
Teemu Salo – kosketinsoitin
Jäsenet > Entiset jäsenet

Ville Berg – kitara
Markku Taikina-aho – kitara
Mikko Viitala – bassokitara
Ville Korkiamäki – bassokitara
Ossi Mäki-Reini – rummut, taustalaulu
Diskografia > Studioalbumit

To Protect Our Way of Living (2012,  Secret Entertainment)
Diskografia > EP:t

Behind the Figures (2006)
Keep Me on the Otherside (2008)
The Peasant (2009)
Diskografia > Demot

Before (2003)
Amplify (2004)
9 Seconds of Her Affection (2004)
Aiheesta muualla

Fadeout Encyclopaedia Metallumissa (englanniksi)
Fadeout Myspacessa (englanniksi)
Friedrich Reck-Malleczewen

Friedrich Perceyval Reck-Malleczewen (11. elokuuta 1884 Gut Malleczewen Masuren – 17. helmikuuta 1945 Dachaun keskitysleiri) oli saksalainen kirjailija, joka kirjoitti seikkailu- ja historiallisia romaaneja. Hänen nykyisin tunnetuin teoksensa on kuitenkin päiväkirja Tagebuch eines Verzweifelten vuosilta 1936–1944. Päiväkirja ilmestyi 1947, sen englanninkielinen käännös Diary of a Man in Despair vuonna 1970.
Vuonna 2000 ilmestyneen englanninkielisen painoksen kansikuvana on käytetty  Hugo Simbergin tunnettua maalausta Haavoittunut enkeli vuodelta 1903, mikä herätti hämmennystä Suomessa. Kustajalle lähetetty kirje ei kuitenkaan saanut aikaan toivottua tulosta, kirjan vetämistä pois markkinoilta.
Useita Reckin teoksia on filmattu.
Aiheesta muualla

Friedrich Reck-Malleczewen Internet Movie Databasessa. (englanniksi)
Fields of Gold

| ”Fields of Gold” Sting |
| --- | --- | --- |

Singlen tiedot
 Albumilta: Ten Summoner’s Tales
 Julkaistu: toukokuu 1993
 Formaatti: CD
 Tekijä(t): Sting
 Tuottaja(t): Sting & Hugh Padgham
 Tyylilaji: soft rock
 Kesto: 03.42 (albumiversio)
 Levy-yhtiö: A&M
Stingin muut singlet
| ”Seven Days” 1993 | ”Fields of Gold” 1993 | ”Shape of My Heart” 1993 |
Fields of Gold on Stingin kappale hänen albumiltaan Ten Summoner’s Tales (1993). "Fields of Gold"  ja kaikki muut albumin kappaleet nauhoitettiin Wiltshiren Lake Housessa, miksattiin Lontoon The Townhouse Studiolla ja masteroitiin New Yorkissa Masterdiskillä. Kappaleen huuliharppusoolon soittaa Brendan Power. Kappaleen musiikkivideon ohjasi Kevin Godley. Singlen kansikuva kuvattiin Wiltshiren Wardour Old Castlessa, kuten myös Ten Summoner’s Tails -albumin kansikuva.
"Fields of Gold" ylsi sijalle 16 Ison-Britannian listoilla, sijalle 23 Billboard Hot 100 -listalla ja toiseksi Billboard Adult Contemporary -listalla.
Kappale sisällytettiin Stingin vuonna 1994 julkaisemaan Fields of Gold: The Best of Sting 1984-1994 -kokelma-albumiin ja myöhempään vuoden 1997 The Very Best of Sting & The Police -kokoelma-albumiin. Sting uudelleenlevytti kappaleen vuonna 2006 hänen klassisen tyylin Songs from the Labyrinth -albumin  bonuskappaleeksi, jossa kappaletta säestää ainoastaan luuttu. Vuonna 2019 julkaistulla levyllä "My Songs" on kappaleesta uudelleenlevytetty versio.
Kappaleen on levyttänyt myös muun muassa yhdysvaltalainen laulaja Eva Cassidy. Tapani Kansa levytti kappaleesta vuonna 1994 suomenkielisen version ”Kultaniityt”, jonka Kansa on itse sanoittanut.
Listasijoitukset

| Listat (1993) | Paras sijoitus |
| --- | --- |
Iso-Britannia: 16
Australia: 85
Saksa: 52
Irlanti: 22
Alankomaat: 44
Sveitsi: 25
US Billboard Hot 100: 23
US Adult Contemporary: 2
US Mainstream Rock: 24
US Alternative Songs: 12
Eva Cassidyn versio

| ”Fields of Gold” Eva Cassidy |
| --- | --- | --- |

Singlen tiedot
 Albumilta: Live at Blues Alley
 Julkaistu: 1998
 Formaatti: CD
 Tekijä(t): Sting
 Tyylilaji: balladi
 Kesto: 03.23
 Levy-yhtiö: Hot
Eva Cassidy muut singlet
| ”Over The Rainbow” 1998 | ”Fields of Gold” 1998 | ”What A Wonderful World” 1999 |
Tammikuussa 1996 yhdysvaltalainen naislaulaja Eva Cassidy levytti Washington D.C.:n Blues Alley -yökerhossa livealbumin "Live at Blues Alley". Klubilla levytetty keikka sisälsi cover-version Stingin kappaleesta Fields of Gold. 1998 kappale julkaistiin singlenä, joka ylsi parhaimmillaan Alankomaiden listalla sijalle 66 ja Ruotsin listalla sijalle 47. 2012 kappaleesta julkaistiin Mr. Josephin muokkaama remix-versio.  Alkuperäinen livelevytys kappaleesta sisältyy myös Eva Cassidyn kuoleman jälkeisesti julkaistulle kokoelmalevylle "Songbird".
Käännös suomeksi
Fujiwara

Fujiwara (jap. 藤原) voi tarkoittaa:
Fujiwara-kyō, Japanin entinen pääkaupunki
Fujiwara (Mie), entinen kauppala Mien prefektuurissa
Fujiwara-klaani, voimakas japanilainen sijaishallitsijasuku
Fujiwara no Kamatari
Fujiwara no Fuhito
Fujiwara no Yoshifusa
Fujiwara no Mototsune
Fujiwara no Michinaga
Tatsuya Fujiwara, japanilainen näyttelijä
Norika Fujiwara, japanilainen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fujiwara”, voi hakea sivunnimihaulla, laajalla sivunnimihaulla tai tekstihaulla.
Friksos

Friksos ja Helle
Friksos (m.kreik. Φρίξος) oli kreikkalaisessa mytologiassa Athamaksen ja Nefelen poika ja Hellen veli. Hän esiintyy kertomuksessa Iasonista ja argonauteista.
Friksoksen ja Hellen, Athamaksen ja Nefelen kaksosten, äitipuoli Ino vihasi näitä ja teki kavalan suunnitelman päästäkseen heistä eroon. Hän paahtoi kaiken kaupungin siemenviljan niin, etteivät ne kasvaisi, jolloin paikalliset maanviljelijät katoa peläten kysyivät läheiseltä oraakkelilta neuvoa. Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista. Ennen kuin häntä ehdittiin surmata alttarilla, Nefele lähetti kultaisen oinaan pelastamaan hänet ja sisarensa. Helle kuitenkin kuoli matkalla tiputtuaan oinaan selästä, mutta Friksos selvisi pääsi perille saakka Kolkhikseen, missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti temppeliin.
Friedrich Ratzel

| Friedrich Ratzel |
| --- | --- |

Henkilötiedot
Syntynyt: 30. elokuuta 1844 Karlsruhe, Badenin suurherttuakunta
Kuollut: 9. elokuuta 1904 (59 vuotta) Ammerland, Saksan keisarikunta
Kansalaisuus:  Saksa
Koulutus ja ura
Väitöstyön ohjaaja:  
Oppilaat:  Franz Boas, Anastas Iširkov
Tutkimusalue:  maantiede
 Nimikirjoitus
Friedrich Ratzel (30. elokuuta 1844 Karlsruhe, Baden – 9. elokuuta 1904 Ammerland) oli saksalainen maantieteilijä ja etnografi, joka muistetaan parhaiten käsitteen lebensraum (”elintila”) käyttöönotosta. Käsitteestä muodostui myöhemmin keskeinen osa kansallissosialistien terminologiaa.
Ratzel opiskeli alkujaan eläintiedettä. Hän julkaisi vuonna 1869 selostuksen Charles Darwinin opeista ja kiinnostui eläinlajien muuttoa koskevista teorioista. Ratzel matkusteli lehtien kirjeenvaihtajana eri puolilla Eurooppaa ja osallistui vapaaehtoisena Ranskan–Saksan sotaan 1870–1871. Merkittävästi hänen ajatteluunsa vaikutti vuosina 1874–1875 Pohjois- ja Keski-Amerikkaan tehty kiertomatka, jonka aikana hän toimi Kölnische Zeitung -lehden kirjeenvaihtajana. Palattuaan Saksaan Ratzel toimi professorina Münchenin teknillisessä korkeakoulussa 1875–1886 ja vuodesta 1886 kuolemaansa asti Leipzigin yliopistossa.
Ratzelin keskeisiä kiinnostuksenkohteita olivat ihmisten muuttoliikkeet sekä fyysisen ympäristön vaikutus ihmisiin. Vuosina 1882 ja 1891 ilmestyneessä kaksiosaisessa teoksessa Anthropogeographie hän pohti muuttoliikkeiden ja ympäristön vaikutusta väestön jakautumiseen sekä ympäristön vaikutusta yksilöihin ja yhteiskuntiin. Hänen keskeisin etnografinen tutkimuksensa on vuosina 1885–1888 ilmestynyt kolmiosainen Völkerkunde. Ratzel sai vaikutteita Darwinin evoluutioteoriasta sekä saksalaisen eläintieteilijä Ernst Haeckelin teorioista, mutta kyseenalaisti myöhemmin heidän ajattelutapansa liian mekanistisena. Myöhemmällä urallaan Ratzel etsi selityksiä pikemmin filosofisista teorioista kuin biologiasta.
Vuonna 1901 Ratzel julkaisi eliömaantieteellisen esseen Lebensraum, joka on usein mainittu geopolitiikan lähtölaukaukseksi. Hän käytti ”elintilaa” käsitteenä, joka liitti ihmisryhmät niiden luomiin alueellisiin yksiköihin. Ratzel nosti esiin valtioiden taipumuksen laajentaa tai supistaa aluettaan kykyjensä mukaan, mutta elintilan käsitteeseen ei hänen ajattelussaan liittynyt samanlaisia poliittisia aspekteja kuin myöhemmin natsien teorioissa. Ruotsalaisen Rudolf Kjellénin Ratzelin käsitteestä tekemän tulkinnan on katsottu vaikuttaneen natsiteorioihin.
Ratzelin muita merkittäviä töitä olivat Politische Geographie (1897) ja Die Erde und das Leben: Eine vergleichende Erdkunde (1901–1902). Hän kirjoitti myös useita poliittis-maantieteellisiä tutkimuksia Yhdysvalloista.
Aiheesta muualla

Kuvia tai muita tiedostoja aiheesta Friedrich Ratzel Wikimedia Commonsissa
FFmpeg

| FFmpeg |
| --- | --- |


Kehittäjä:  FFmpeg team
Kehityshistoria
Vakaa versio:  7.1 (30. syyskuuta 2024)
Kehitystilanne:  aktiivinen
Tiedot
Ohjelmistotyyppi:  Multimediakehys
Alusta:  monialustainen
Ohjelmointikielet:  C ja Assembly
Lisenssi:  LGPL
Aiheesta muualla
ffmpeg.org
Versiohallinta
FFmpeg on kokoelma vapaita ohjelmistoja, jotka voivat tallentaa, muuntaa ja suoralähettää digitaalista ääntä ja videota.
FFmpeg:tä kehitetään Linuxissa, mutta se voidaan kääntää monille muille käyttöjärjestelmille, esimerkiksi Windowsille.
FFmpeg-projekti sisältää libavcodec-koodekkikirjaston.
Projektin aloitti Fabrice Bellard (nimimerkillä Gérard Lantau). Suurin osa FFmpeg:n kehittäjistä on myös mukana MPlayer-projektissa ja FFmpeg:n kotisivut ovat MPlayerin palvelimella.
FFmpegiä käyttäviä sovelluksia kuten VDR, xine, MPlayer ja VLC.
Historia

Projektin aloitti Fabrice Bellard, joka on tunnettu myös useista muista projekteista kuten QEMU. Bellard perusti projektin nimimerkillä Gerard Lantau vuonna 2000 ja vuodesta 2004 sitä on ylläpitänyt Michael Niedermayer. Niedermayer erosi projektin johdosta vuonna 2015 johtuen erimielisyydestä projektin yhteisön kanssa.
Projektin rakenne

FFmpeg koostuu monesta komponentista:
ffmpeg on komentorivityökalu videotiedoston kääntämiseen muodosta toiseen. Se tukee myös reaaliaikaista videon sieppausta ja enkoodaamista TV-kortista.
ffserver on HTTP-multimediapalvelin (RTSP:tä kehitetään) suoriin lähetyksiin (streaming). Suoran lähetyksen ajansiirto on myös tuettuna.
ffplay on yksinkertainen mediasoitin, joka perustuu SDL:ään ja FFmpeg-kirjastoihin.
libavcodec on kirjasto, joka sisältää kaikki FFmpeg:n audio/video-enkooderit ja -dekooderit. Suurin osa on kehitetty tyhjästä parhaan suorituskyvyn ja koodin uudelleenkäytettävyyden vuoksi.
libavformat on eri säiliömuodoille demultipleksaajat ja multipleksaajat sisältävä kirjasto.
libavutil on apukirjasto FFmpeg:n eri osien yhteisiä rutiineja varten.
libpostproc on videon jälkikäsittelyrutiinit sisältävä kirjasto.
libswscale on kirjasto, joka sisältää videonskaalausrutiinit.
Projektin rakenne > Tekniikka

FFmpeg tukee eri rajapintoja laitteistokäsittelyyn. Henkilökohtaisissa tietokoneissa videokäsittely on tyypillisesti integroituna grafiikkaprosessoriin ja mobiililaitteiden järjestelmäpiirit käyttävät eri valmistajien ytimiä. Tuettuja rajapintoja ovat muun muassa VAAPI ja VDPAU alustasta riippuen. 
Toukokuussa 2023 kerrottiin, että projekti on lisännyt Vulkan-tuen dekoodaukseen. Tuki julkaistiin FFmpeg versiossa 6.1. Tuki laitteistopakkaukseen Vulkan-rajapinnan kautta julkaistiin versiossa 7.1.
Julkaisut

FFmpeg:tä julkaistaan LGPL:än tai GNU GPL:än alla, riippuen siitä mitä alikirjastoja sisällytetään. Muodollisia julkaisuja ei ole. Sen sijaan, FFmpeg:n kehittäjät suosittelevat käyttämään viimeisimpiä Subversion-tilannevedoksia (snapshot), sillä projekti ylläpitää jatkuvasti vakaata kehitysrunkoa.
Laillinen status

FFmpeg:n kehittäjät ovat takaisinmallintaneet[lähde? ] ja uudelleentoteuttaneet mm. seuraavat patentoidut koodekit:
Sorenson 3-koodekki (käytetään monissa QuickTime-videoissa)
Advanced Systems Format
Windows Media Audio
Windows Media Video
QDesign Music Codec 2 (QuickTime 7:ää vanhemmissa QuickTime-videoissa käytetty)
FFmpegin tekijöiden mukaan ei ole selkeää sisältääkö se patentoituja algoritmeja muun muassa johtuen standardien käyttämistä sanamuodoista. Lisäksi lait vaihtelevat eri maissa ja monet maat eivät tunnusta patentteja ohjelmistoalgoritmeille.
Ohjelmistopatentit ovat maakohtaisia, joten patentit ovat voimassa vain siellä, missä keksijä on sitä hakenut ja se on myönnetty. Jotkin Euroopan unionin maat, kuten Suomi, myöntävät patentteja myös ohjelmistoille ja koodekeille, vaikka ohjelmistopatentit eivät ole vielä voimassa Euroopassa.[lähde? ]
Moni näiden koodekkien valmistajista on julkaissut tuotteensa sellaisten ehtojen alla, jotka kieltävät takaisinmallinnuksen, myös yhteensopivuustarkoituksessa. Nämä käyttöehdot eivät ole lainvoimaisia kaikissa maissa.[lähde? ]
Näistä syistä moni jakelu ei sisällä FFmpeg:tä välttyäkseen lakiongelmilta. Suomessa FFmpegin käyttö lienee täysin laillista, koska ohjelmistopatentit eivät ole lainvoimaisia Suomessa.[lähde? ]
Haarautukset

Libav oli vaihtoehtoinen kirjasto, jonka osa kehittäjistä haarautti FFmpegistä maaliskuussa 2011.
Libav levisi, koska yksi skismaattisista kehittäjistä oli myös Debian- ja Ubuntu-käyttöjärjestelmien paketoija, ja hän vaihtoi tämän kirjaston FFmpeg:n tilalle.
FFmpeg oli kuitenkin aktiivisemmin kehitetty ja otti käyttöönsä kaikki parannukset ja bugikorjaukset libav:sta, jossa bugien korjaus saattoi kestää kuukausia tai vuoden verran.
Debian vaihtoi takaisin FFmpegiin vuonna 2015.
Nykyisin libav-projekti on lakkautettu.
Käyttö

FFmpeg on perusmuodoltaan komentoriviohjelma, mutta soveltuu myös kevyeen videon editointiin, kuten leikkauksiin tai yhdistämiseen.
Esimerkiksi komentorivi leikkaa videosta pätkän kohdasta 0:10 – 1:20 toiseen tiedostoon (parametri -t kertoisi leikattava osan pituuden).
ffmpeg -ss 00:00:10 -to 00:1:20 -i video.mp4 -acodec copy -vcodec copy leikkaus.mp4
Tiedoston voi uudelleenpakata YouTuben suositeltuihin asetuksiin (Progressive scan, High Profile, 2 consecutive B frames, closed GOP. GOP of half the frame rate, CABAC, variable bitrate, Chroma subsampling: 4:2:0), olettaen tiedoston olevan 60 fps, jolloin I-framella alkava Group of Pictures (GOP) (parametri -g) on puolet kuvataajuudesta. (lähteenä).
ffmpeg -i video.mp4 -c:v libx264 -profile:v high -preset veryslow -bf 2 -g 30 -crf 18 -pix_fmt yuv420p tulos.mp4
FFmpeg-dokumentaatiosta DVD-levyn rippaus (levyn salaus avattu) DivX5-yhteensopivaksi videoksi MPEG-4-videolla ja MP3-ääniraidalla:
ffmpeg -i dvd_1.vob -f avi -c:v mpeg4 -b:v 800k -g 300 -bf 2 -c:a libmp3lame -b:a 128k elokuva.avi
Aiheesta muualla

FFmpeg:n kotisivut
World Domination 201 - Artikkeli FFmpeg:n ja muiden puuttumisesta Linux-jakeluista tiettyjen maiden lakien vuoksi.
Amornrat Kaewbaidhoon

Amornrat Kaewbaidhoon (thaiksi อมรรัตน์ แก้วไพฑูรย์; s. 23. kesäkuuta 1944) on thaimaalainen entinen jousiampuja. Hän osallistui Montréalin olympialaisissa 1976 henkilökohtaiseen kilpailuun, jossa hän sijoittui 18:nneksi.
Flostan kirkko

| Flostan kirkko Flosta kirke |
| --- | --- |
 Kirkko vuonna 2006.
Sijainti:  Arendal, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1632
Materiaali:  puu
Istumapaikkoja:  290
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Flostan kirkko (norj. Flosta kirke) on Arendalin kunnassa Agderin läänissä Norjassa sijaitseva puinen ristikirkko vuodelta 1632.
Aiheesta muualla

Kuvia tai muita tiedostoja aiheesta Flostan kirkko Wikimedia Commonsissa
Fiskarsin radio- ja televisiomasto

Fiskarsin radio- ja televisiomasto on Fiskarsin ruukin läheisyydessä sijaitseva masto. Masto on rakennettu vuonna 1987 ja se on 228 metriä korkea.
Taajuudet

| 0 | 1 | 2 |
| --- | --- | --- |
| Kanavanippu A | Taajuus, K32 | 562MHz |
Yle TV1, 1: 
Yle TV2, 2: 
MTV3, 3: 
Nelonen, 4: 
Yle Teema & Fem, 5: 
AVA, 13: 
onniTV, 33: 
Infokanava, 99: 
| 0 | 1 | 2 |
| --- | --- | --- |
| Kanavanippu B | Taajuus, K24 | 498MHz |
Yle TV1 HD, 21: 
Yle TV2 HD, 22: 
Yle Teema&Fem HD, 25: 
MTV3 HD, 23: 
Nelonen HD, 24: 
Estradi HD, 39: 
| 0 | 1 | 2 |
| --- | --- | --- |
| Kanavanippu C | Taajuus, K46 | 674MHz |
TV5, 7: 
Kutonen, 10: 
TLC, 11: 
STAR Channel, 12: 
Frii, 15: 
National Geographic, 20: 
Hero, 14: 
IRR-TV, 16:
Aiheesta muualla

Digita: AntenniTV:n kartta ja saatavuus
Flos Campi

Flos Campi on Ralph Vaughan Williamsin säveltämä sarja alttoviululle, orkesterille ja ilman sanoja laulavalle sekakuorolle. Teoksen kantaesityksessä Lontoossa 10. lokakuuta 1925 alttoviulistina oli Lionel Tertis. Laulajat olivat Royal College of Musicista, ja orkesterina oli Sir Henry Woodin johtama Queen’s Hall Orchestra. Teoksen jokaiseen kuuteen osaan liittyy lainaus Laulujen laulusta.
Flos Campi alkaa alttoviulun ja oboen bitonaalisella osuudella.
Osat

Sicut Lilium in spinas (Lento)
Jam enim hiems transiit (Andante con moto)
Quaesivi quem diligit anima mea (Lento – Allegro moderato)
Et lectulum Salomonis (Moderato alla marcia)
Revertere, revertere Sulamitis! (Andante quasi lento)
Pone me ut signaculum (Moderato tranquillo)
Florø

| Florø |
| --- | --- |

 Florø
 Koordinaatit: 61°35′55″N, 5°01′02″E 
Valtio:  Norja
Lääni:  Vestland
Kunta:  Kinn
Pinta-ala:  
 – Maa:  6,8 km²
Väkiluku (2022):  8 942
 – Väestötiheys:  1 315 as./km²
Infobox OKVirheellinen NIMI-arvo: 
Florø on Kinnin kunnassa Vestlandin läänissä Norjassa sijaitseva taajama ja kaupunki. Se toimii kunnan toisena hallinnollisena keskuksena Vågsøyn ohella. Florø on satamakaupunki, jossa sijaitsee muun muassa laivanrakennustelakka.Florøssä ilmestyy kahdesti viikossa paikallislehti Firdaposten. Florøn lentoasema avattiin vuonna 1971. Vuonna 2022 Florøssä oli  8 942 asukasta.
Aiheesta muualla

Kuvia tai muita tiedostoja aiheesta Florø Wikimedia Commonsissa
Analog Filters Using MATLAB

| Analog Filters Using MATLAB |
| --- | --- |

Kirjailija:  Lars Wanhammar
Kieli:  englanti
Genre:  Analogisten suodinten suunnittelu
Kustantaja:  Springer International Publishing
Julkaistu:  2009
Ulkoasu:  nidottu
Sivumäärä:  316
ISBN:  978-0-387-92766-4
Löydä lisää kirjojaKirjallisuuden teemasivulta
Analog Filters Using MATLAB on vuonna 2009 ilmestynyt professori Lars Wanhammarin kirjoittama kansainvälinen 
Springerin kustantama teos analogisten suodinten suunnittelusta. Siinä kuvataan englannin kielellä 
analogisten suodinten suunnittelun käsitteitä ja matemaattista teoriaa MATLAB-ohjelmarutiineja apuna käyttäen.
Florynkan tasavalta

Florynkan tasavalta (ruteeniksi Ruska narodna respublika Lemkiv) viittaa ensimmäisen maailmansodan lopulla tehtyihin yrityksiin perustaa itsehallinto lemkoille nykyisessä Puolassa. Tasavaltatoimintaa oli keskuksenaan Florynka Itävalta-Unkarin hajotessa joulukuusta 1918 tammikuuhun 1921 saakka. Alueella perustettiin useampia neuvostoja, joihin on sittemmin viitattu tasavaltana. Lopulta lemkoalue päätyi kuitenkin osaksi Puolaa.